सामग्री: अजित डोवल

पाकिस्तानच्या बालाकोटमध्ये भारतीय वायुसेनेनी केलेल्या हल्ल्याचं टायमिंग फक्त सात जणांनाच माहीत होतं, असं वृत्त द हिंदुस्तान टाइम्सनं दिलं आहे.

बालाकोट येथे असलेल्या जैश-ए-मोहम्मदचं तळ भारताने 26 फेब्रुवारी रोजी केलेल्या कारवाईत उद्ध्वस्त केलं, अशी माहिती भारताचे परराष्ट्र सचिव विजय गोखले यांनी दिली होती.

पंतप्रधान मोदी, राष्ट्रीय सुरक्षा सल्लागार अजित डोवाल, तिन्ही सैन्य दलाचे प्रमुख आणि इंटेलिजेन्स ब्युरो आणि रॉ या दोन गुप्तहेर संघटनांचे प्रमुख. यांनाच या हल्ल्याच्या टायमिंगची माहिती होती. मंगळवारी सकाळी 3.40 ते 3.53 या काळात हा हल्ला झाला. 

भारतीय वायुदलाने मंगळवारी पहाटे बालाकोट इथल्या जैश-ए-मोहम्मदच्या प्रशिक्षण केंद्रांवर हल्ला केला. या हल्ल्यात 200 पेक्षा जास्त दहशतवादी मारले गेल्याचा दावा कऱण्यात आला आहे. या हवाई हल्ल्याच्या पार्श्वभूमीवर दिल्ली, मुंबईसह इतर पाच शहरांमध्ये 'हाय अलर्ट' जारी करण्यात आला आहे. 

'लोकसत्ता'नं यासंबंधीची बातमी प्रसिद्ध केली आहे. काश्मीर खोऱ्यातील इतर काही कट्टरतावादी कोणत्याही पद्धतीनं प्रत्युत्तर देऊ शकतात. त्यामुळे पुढील 72 तास हे अत्यंत महत्त्वाचे असल्याचं सांगत, हा हाय अलर्ट जारी करण्यात आला आहे.

पंजाब, राजस्थान आणि गुजरात या राज्यांमधील तीन शहरांनाही 'हाय अलर्ट' देण्यात आला आहे. 

2. पाकिस्तानी संरक्षण मंत्री झाले या वक्तव्यामुळं ट्रोल 

भारतानं पाकिस्तानवर केलेल्या हवाई हल्ल्यांनतर पाकिस्तानचे संरक्षण मंत्री परवेझ खटक हे ट्विटरवर ट्रोल होत आहेत. पाकिस्तानी सेना भारतीय वायुदलाच्या हल्ल्याला प्रत्युत्तर द्यायला तयार होती, मात्र खूप अंधार होता, असं वक्तव्यं परवेझ यांनी पत्रकार परिषदेमध्ये सांगितलं.

त्यांच्या या विधानाची क्लिप पाकिस्तानी पत्रकारांनी सोशल मीडियावर शेअर केली आणि त्यानंतर परवेझ यांना ट्रोल करायला सुरुवात झाली. 

NDTV नं ही बातमी दिली आहे. "आमची वायुसेना तयार होती. मात्र हल्ला रात्री झाला आणि अंधार होता. त्यामुळं किती नुकसान होतंय, याचा अंदाज आला नाही. म्हणून त्यांनी वाट पाहिली. आता त्यांना स्पष्ट सूचना मिळाल्या आहेत," असं पाकिस्तानी संरक्षण मंत्री म्हणत आहेत. 

3. महाराष्ट्राचा अर्थसंकल्प आज सादर होणार

आगामी लोकसभा निवडणुकीच्या पार्श्वभूमीवर महाराष्ट्राचा 2019-20 या वर्षासाठीचा अंतरिम अर्थसंकल्प आज सादर केला जाणार आहे.

दुपारी 2 वाजता...\nमागील सामग्री खालीलप्रमाणे सारांशित केली जाऊ शकते:
आजची वृत्तपत्रं आणि वेबसाइट्सवर प्रसिद्ध झालेल्या बातम्यांपैकी 5 महत्त्वाच्या बातम्या अशा:   

1.  ' पाकिस्तानमधल्या  कारवाई ची याच 7 लोकांना माहिती होती '